Κυπριακές Αερογραμμές
 Οι Κυπριακές Αερογραμμές ιδρύθηκαν στις 24 Σεπτεμβρίου 1947 από την αποικιακή κυβέρνηση της Κύπρου (με ποσοστό μετοχών 22,45%), την British European Airways (BEA) (με ποσοστό μετοχών 44,9%) και άλλους ιδιωτικούς επενδυτές (με ποσοστό μετοχών 32,65%). Οι δραστηριότητές της ξεκίνησαν στις 19 Απριλίου 1948. Αρχικά, 3 αεροσκάφη τύπου Douglas DC-3 21 θέσεων χρησιμοποιούνταν σε πτήσεις από την Λευκωσία πρός Αθήνα, Λονδίνο, Βυρητό, Κάιρο, Χάιφα, Κωνσταντινούπολη, Αλεξάνδρια και Ρώμη. Μέσα στα επόμενα 3 χρόνια, καθώς η επιβατική κίνηση και τα έσοδα της εταιρίας αυξάνωνταν, εισήχθησαν στο στόλο ακόμα 3 Douglas DC-3, καθώς και 6 νέεοι προορισμοί προς Χαρτούμ (μέσω Ουάντι Χάιφα), Κουβέιτ, Μπαχρέιν, Βαγδάτη, Λύντα και Αμμάν. Στις αρχές της δεκαετίας του 50' ανοίγονται νέοι προορισμοί και νέα αεροσκάφη παραλαμβάνονται από τις Κ.Α. (ενοικιαζόμενα DH-Comet από την BEA). Με την εγκαθίδρυση της Κυπριακής Δημοκρατίας το 1960 παραλαμβάνει η Κυπριακή Κυβέρνηση, υπό την προεδρία του Αρχιεπισκόπου Μακαρίου Γ', το 53,2% των μετοχών, καθώς η BEA κατέχει το 22,7% και ιδιώτες επενδυτές το υπόλοιπο ποσοστό. Το 1965 ενοικιάζονται 2 Viscount 806 από την BEA για περιφεριακούς προορισμούς, όπως Βυρητός, Τελ Αβίβ, Ιερουσαλήμ και Κάιρο. Την ίδια χρονιά αποκτά η εταιρία το δικό της λογότυπο, καθώς τα DH-Comet ξεκινούν το δρομολόγιο Λευκωσία - Αθήνα - Ρώμη - Λονδίνο. Το 1968 φεύγουν τα DH-Comet από το στόλο της εταιρίας και έρχονται τα Trident-Two. Παράλληλα, έχουν κατατεθεί παραγγελίες για ακόμα 2 αεροσκάφη Trident-Two, που με την παράδοσή τους εγκατέλειψαν τον στόλο τα Viscount 806. Το 1973 παραδόθηκαν άλλα 2 Trident-Two και τον Μάιο του 1974 ένα ενοικιαζόμενο από την BEA BACI-II. Το δρόμολόγιο Λευκωσία - Λονδίνο γίνεται πλέον κατευθείαν, καθώς νέοι προορισμοί προς Φρανκφούρτη, Μάνστεστερ, Βρυξέλλες και Παρίσι εντάσσονται στους προορισμούς. Τον Ιούλιο 1974, εξαιτίας της εισβολής των τουρκικών στρατευμάτων στην Κύπρο, έχασαν την βάση της Λευκωσίας καθώς και κάποια αεροσκάφη Trident Two που δέχθηκαν εχθρικά πυρά. Στις 8 Φεβρουαρίου 1975 οι Κ.Α. ξεκίνησαν πάλι πτήσεις από την Λάρνακα με 2 Viscount ενοικιαζόμενα από την BEA πρός Βηρυτό, Τελ Αβίβ και Αθήνα, ενώ τον Ιούνιο της ίδιας χρονίας εντάσσονται ακόμα 2 Viscount στο στόλο. Τον Αύγουστο του 1975 εντάσσονται ακόμα 2 DC-9 που ενοικιάστηκαν από την Douglas και επαναρχίζουν οι πτήσεις προς Λονδίνο με ενδιάμεση στάση στη Θεσσαλονίκη, μέχρι τον Απρίλιο του 1976 που αντικαταστήθηκαν από τα DC-8 και εκτελούσαν πλέον το δρομολόγιο κατευθείαν. Προς τα τέλη του 1976 παρήγγειλε η εταιρία 2 BACI-II 537 τα οποία παραδόθηκαν στα τέλη του 1977 και αρχές του 1978. Τη δεκατία του 1980 εισήχθησαν στο στόλο 4 Boeing 707, 3 BACI-II και 1 CL-44. Ταυτόχρονα, πουλάει η BEA σχεδόν όλο της το μερίδιο μετοχών στην Κυπριακή Κυβέρνηση, η οποία τώρα κατέχει το 70,86%, ιδιώτες επενδυτές κατέχουν το 24,14% και η BEA μένει με 5%. Την ίδια δεκαετία έγιναν παραγγελείες για 2 Α310, τα οποία παραδόθηκαν το 1984, και λίγο αργότερα έγιναν παραγγελείες και για 4 Α320 με προϋπόθεση ακόμα 4. Τον Μάρτιο του 1985 παραγγέλονται άλλα 2 Α310 και τον Φεβρουάριο του 1989 άλλο 1 Α320. Το Μάιο του 1989 παραλαμβάνεται το πρώτο Α320 και τον Μάρτιο του 1993 το τελευταίο. Τον Ιούνιο του 1991 η εταιρία αποφασίζει να ανανεώσει πλήρως τα αεροσκάφη, αναπροσαρμόζοντας το εσωτερικό της καμπίνας, επανασχεδιάζοντας τις στολές των Ιπτάμενων Φροντιστών και αλλάζοντας το λογότυπο. Κατά την περίοδο αυτή η Κυπριακή Κυβέρνηση κατέχει το 80,49% των μετοχών, ενώ το υπόλοιπο 19,54% βρίσκεται στα χέρια ιδιώτων επενδυτών. Το 1992 ίδρυσαν και λειτουργούσαν μέχρι τον Νοέμβριο του 2010 μια θυγατρική εταιρεία, την Eurocypria Airlines, ώστε να κατέχει μεγαλύτερο μερίδιο σε ναυλωμένες πτήσεις από και προς την Κύπρο. Με την νέα χιλιετία ανανεώνονται τα αεροσκάφη με την εγκατάσταση ψυχαγωγικού προγράμματος (IFE) στα Α320 και το 2002 αλλάζει και πάλι το λογότυπο, καθώς επίσης ξεκινάει και η χρήση των διαδικτυακών υπηρεσιών. Το 2002, ίδρυσαν την Hellas Jet στην Ελλάδα (της οποίας κατείχαν το 75% των μετοχών), η οποία μέχρι τον Μάϊο του 2005 εκτελούσε τακτικές δρομολογημένες πτήσεις προς Λονδίνο/Heathrow, Λονδίνο/Gatwick, Manchester, Παρίσι, Βρυξέλλες και Ζυρίχη από την Αθήνα, ενώ από τον Μάϊο του 2005 δραστηριοποιείται στις ναυλωμένες τουριστικές πτήσεις (charter) και σε ad-hoc ανοικιάσεις αεροσκαφών σε άλλες εταιρείες. Μετα από αρνητικά οικονομικά αποτελέσματα οι Κυπριακές Αερογραμμές αποφασίζουν να πουλήσουν την Hellas Jet στον τουριστικό όμιλο Air Miles. Την ίδια χρονία 2 νέα αεροσκάφη τύπου Α319 εντάσσονται στον στόλο της εταιρίας και τον Απρίλιο και Ιούλιο του 2003 προσγειώνονται στο Αεροδρόμιο της Λάρνακας 2 νέα αεροσκάφη τύπου Α330, τα οποία εξυπηρετούσαν προορισμούς όπως Λονδίνο, Άμστερνταμ και Παρίσι μέχρι το καλοκαίρι του 2011. Η χρήση τους κρίθηκε ασύμφορη από το διοικητικό συμβούλιο της εταιρίας και έτσι αποφασήσθηκε η 6μηνη ενοικίασή τους στο Υπουργείο Άμυνας του Ηνωμένου Βασιλείου για δικούς τους σκοπούς. Μετά τη λήξη της συμφωνίας αυτής, τα αεροσκάφη Α330 επέστρεψαν στον ιδιοκτήτη τους. Το Νοέμβριο του 2008 εντάσσεται στον στόλο ένα ακόμα νέο Α319, καθώς ξεκίνησε σιγά σιγά η αντικατάσταση των παλιών Α320 με καινούργια. Η ανανέωση του στόλου ολοκληρώθηκε τον Μάιο του 2011 με την παραλαβή ακόμα ενός Α319. Η εταιρία σήμερα διαθέτει στο στόλο της 2 Α319, 7 Α320 και 2 Α321, τα οποία παρελήφθησαν τον Ιούνιο και Αύγουστο του 2012. Οι Κυπριακές Αερογραμμές ανήκουν κατά 69.62% στην Κυπριακή Δημοκρατία, και κατά 30.38% σε ιδιώτες επενδυτές. Οι Κ.Α. έχουν συνάψει συμφωνίες συνεργασίας με τις Olympic Air (πτήσεις προς Αθήνα, Θεσσαλονίκη, Αλεξανδρούπολη, Χανιά, Χίο, Κέρκυρα, Ηράκλειο, Ιωάννινα, Καβάλα, Κεφαλονιά, Κω, Μυτιλήνη, Μύκονο, Ρόδο, Σάμο, Σαντορίνη, Ζάκυνθο, Τίρανα, Βελιγράδι και Βουκουρέστι), Aeroflot (πτήσεις προς Μόσχα), Gulf Air (πτήσεις προς Μπαχρέιν), Etihad (πτήσεις προς Αμπου Ντάπι), Virgin Atlantic (πτήσεις προς Νέα Υόρκη, Νιούαρκ, Βοστώνη και Λος Άντζελες), και TAROM (πτήσεις προς Βουκουρέστι). Στις 9 Ιανουαρίου 2015 η Ευρωπαϊκή Επιτροπή αποφάσισε ότι οι ενισχύσεις που λάμβανε η εταιρεία από κράτος ήταν ασυμβίβαστες και έτσι η εταιρεία έπρεπε να επιστρέψει τα χρήματα στο κράτος. Η εταιρεία όμως αντιμετώπιζε μεγάλα οικονομικά προβλήματα και αδυνατούσε να το πράξει. Έτσι, οι Κυπριακές Αερογραμμές οδηγήθηκαν σε κλείσιμο. Η τελευταία πτήση με κωδικό CY337 είχε δρομολόγιο από Αθήνα προς Λάρνακα. Το αεροπλάνο που εκτέλεσε την πτήση ήταν το μοναδικό ιδιόκτητο της εταιρείας με νηολόγιο 5B-DBB και προσγειώθηκε στη Λάρνακα στις 21:15 τοπική ώρα της 9ης Ιανουαρίου 2015. * 5 Hawker Siddeley HS-121 Trident 5B-DAA 5B-DAB 5B-DAC 5B-DAD 5B-DAE* 4 British Aerospace BAC-111 "One-Eleven" 5B-DAF 5B-DAG 5B-DAH 5B-DAJ "Morphou"* 5 Boeing 707 5B-DAK 5B-DAL 5B-DAM 5B-DAO 5B-DAP* 1 Canadair CL-44D4-1 5B-DAN (Cargo)* 4 Airbus A310 5B-DAQ "Soli" 5B-DAR "Aepia" 5B-DAS "Salamis" 5B-DAX "Engomi"* 4 Airbus A319-100 5B-DBO "Νikoklis" 5B-DBP "Chalkanor" 5B-DCF "Larnaca" 5B-DCN "Limassol"* 14 Airbus A320-200 5B-DAT "Praxandros" 5B-DAU "Evelthon" 5B-DAV "Kinyras" 5B-DAW "Agapinor" 5B-DBA "Evagoras" 5B-DBB "Akamas" 5B-DBC "Tefkros" 5B-DBD "Onisilos" 5B-DCG "Aphrodite" 5B-DCH "Lefkosia" 5B-DCJ "Amathus" 5B-DCK "Pafos" 5B-DCL "Pentadaktylos" 5B-DCM "Troodos"* 2 Airbus A321-200 5B-DCO "Apostolos Andreas" 5B-DCP "Morfou"* 2 Airbus A330-200 5B-DBS "Ammochostos" 5B-DBT "Keryneia" Ως σύμβολο των Κυπριακών Αερογραμμών είχε καθιερωθεί το ενδημικό αγρινό, χαρακτηριστικό στοιχείο της πανίδας της Κύπρου. Οι βασικοί χρωματισμοί ήταν το κίτρινο καί το βαθύ μπλε. Γαλλία Παρίσι-(Διεθνές Αεροδρόμιο Παρισιού Σαρλ ντε Γκωλ) Γερμανία Φρανκφούρτη-(Διεθνές Αεροδρόμιο Φρανκφούρτης) Μόναχο-(Munich Airport) ΕλλάδαΑθήνα-(Διεθνής Αερολιμένας Αθηνών «Ελευθέριος Βενιζέλος») Θεσσαλονίκη-(Κρατικός Αερολιμένας Θεσσαλονίκης «Μακεδονία») Ηράκλειο Ολλανδία Άμστερνταμ-(Διεθνές Αεροδρόμιο Σκίπχολ) Ρωσία Μόσχα-(Sheremetyevo International Airport) Ελβετία Ζυρίχη-(Zurich Airport) Ηνωμένο Βασίλειο Λονδίνο Stansted Ισραήλ Τελ Αβίβ - Ben Gurion International Airport Λίβανος Βηρυτός - Beirut Rafic Hariri International Airport Κωδικός ΙΑΤΑ: CY Κωδικός ICAO: CYP Callsign: Cyprus Κυπριακές Αερογραμμές (Αγγλικά) Οι στολές των αεροσυνοδών των Κυπριακών Αερογραμμών Μηχανικοί αεροσκαφών Κυπριακών Αερογραμμών Κυπριακές Αερογραμμές - Η ιστορία 69 ετών Έσκασε η βόμβα για τις Κυπριακές Αερογραμμές Αρχειοθετήθηκε 2016-01-09 στο Wayback Machine. Ταφόπλακα στις Κυπριακές Αερογραμμές από την Κομισιόν Απόψε η τελευταία πτήση των Κυπριακών Αερογραμμών Αρχειοθετήθηκε 2015-01-11 στο Wayback Machine. CY337: Η τελευταία πτήση των Κυπριακών Αερογραμμών Ένας χρόνος χωρίς ΚΑ - Η αεροπορική κίνηση και οι εξελίξεις
Οι Κυπριακές Αερογραμμές (Cyprus Airways) ήταν ο κρατικός αερομεταφορέας της Κύπρου. Τα κεντρικά γραφεία της εταιρείας είναι στη Λαρνακα, ενώ η βάση της είναι ο Διεθνής Αερολιμένας Λάρνακας. Ιδρύθηκαν το 1947 και σταμάτησαν τη λειτουργία τους το 2015.